Sabinet | Volume 107, Issue 3165
Volume 107, Issue 3165, 2004
Die Kerkblad - Volume 107, Issue 3165, July 2004
Volume 107, Issue 3165, July 2004
Die Christen se lewensweg : uit die Woord
Author L.S. Kruger
"Die wêreld is ons woning nie." Hierdie woorde van Totius onderstreep die tema van ons teksvers. Ons het hier op aarde geen vaste tuiste nie. Op onsself aangewys, is ons maar soos trekkers wat op 'n trekpad staan en ronddool sonder doel, nomades wat in tente woon, los opgeslaan, om daagliks verder voort te gaan op pad na nêrens nie, reisigers deur die aardse lewe heen met die kerkhof as ons afklimstasie. En in die sonde vasgevang, is ons maar soos plakkers in 'n plakkerskamp, van alle woninghoop ontdaan.
Pres. Paul Kruger na 100 jaar : redaksioneel
Iewers in 'n dagblad verskyn 'n berig dat pres. Paul Kruger op 14 Julie 100 jaar gelede oorlede is en ek dink: Paul Kruger was so 'n reuse gestalte in die Suid-Afrikaanse geskiedenis en in die GKSA dat daar besondere aandag aan sy nalatenskap gegee behoort te word. (Die bekende Nuusdagboek (2000:303) van Frikkie Wallis dui sy sterfdatum foutiewelik as 14 Augustus aan.) Die figuur van Paul Kruger verteenwoordig immers alles wat as "stoere Dopper" beskryf kan word - roepingsbewus en beginselvas. Hy was 100 jaar gelede vir baie 'n ikon, in die binnesowel as buiteland.
Toksine of tonikum?
Skaars het die debat oor die Nuwe Hervorming min of meer 'n versadigingspunt bereik of prof. Irma Kroeze van Unisa (en voorheen van die PU vir CHO) gooi 'n nog groter knuppel in die teologiese en kerklike hoenderhok. Waar die Nuwe Hervormers hulle welbewus nog as "Christene" beskou (al is dit met 'n spesifieke inhoud), doen sy doelbewus afstand van die Christelike geloof. Sy bevind haar nie langer in die kerk nie, selfs nie op die grens van die kerk nie, maar in 'n soort "niemandsland".
Source: Die Kerkblad 107, pp 8 –9 (2004)
Dit is opvallend dat waar ons in die Nederlandse Geloofsbelydenis (1561) die drie kenmerke van die ware kerk bely (art 29), ons in die Heidelbergse Kategismus (1563) 'n veklaring vind van die 3(4) eienskappe van die kerk (21:54).
Jubel ons - al bot die vyeboom nie? : brandpunt
Source: Die Kerkblad 107, pp 10 –11 (2004)
Vyebome wat nie bot nie, vertel 'n storie van groot droogte. Geen hoop op 'n oes nie, en daarmee saam gewoonlik 'n hele klomp ander groot krisisse vir die gemeenskap.
Die redakteur gesels met ... dr. Sarel van der Merwe
Source: Die Kerkblad 107, pp 12 –16 (2004)
Sarel Jacobus van der Merwe is gebore op 1 November 1948 as een van sewe kinders van prof. Demps en Annie van der Merwe. Hy groei op in Windhoek vanaf 1950 tot 1957 en daarna in Potchefstroom waar hy in 1966 matrikuleer. In 1967 doen hy militêre diens, waarna hy hom geroepe voel om predikant te word. Hy studeer aan die PU vir CHO en die Teologiese Skool Potchefstroom.
Studie van die Nuwe Testament vir die bedieningspraktyk : van die Teologiese Skool
Author Jorrie Jordaan
Source: Die Kerkblad 107, pp 17 –18 (2004)
Predikante is in die eerste plek Woordbedienaars. Hulle moet die woord van die Here, wat Hy vir ons in die Bybel laat opteken het, in die kerke preek. Daarom kan dit nie anders nie as dat predikantsopleiding sterk toegespits moet wees op die verstaan en uitleg van die Bybel. Gevolglik beslaan die studie van die Bybelvakke (Ou en Nuwe Testament) ongeveer een-derde van die totale sesjarige opleiding van voornemende predikante aan die Teologiese Skool in Potchefstroom. Hiervan word die helfte bestee aan die studie van die Ou Testament en die helfte aan die studie van die Nuwe Testament.
Paul Kruger ... 'n lewe in diens : tema
Source: Die Kerkblad 107, pp 19 –20 (2004)
By die herdenking van die dood van pres. Paul Kruger in 'n huisie in Clarens, Switserland, 100 jaar gelede kon mens vir Die Kerkblad oor hom as "kerkman" skryf. Die twee besondere stoele van hom en sy vrou voor in die kerkgebou van Gereformeerde Kerk Pretoria vra eintlik daarvoor. Maar waarom sterf hy in 1904 in Clarens, Switserland en nie in sy woning oorkant die kerkgebou of op sy plaas Boekenhoutfontein, naby Rustenburg, nie?
Paul Kruger as kerkman : tema
Author J.M. Van Tonder
Source: Die Kerkblad 107, pp 21 –22 (2004)
As jongman het hy belydenis afgelê by eerwaarde David Lindley, Presbiteriaanse sendeling wat later predikant onder die Trekkers was. Die Krugers vestig hulle in Rustenburg-distrik en was lidmate van die Nederduitsch Hervormde Kerk wat toe die enigste kerk in Transvaal was.
Die Gereformeerde Kerk Pretoria en Paul Kruger : tema
Author H.T. De Villiers
Source: Die Kerkblad 107, pp 23 –24 (2004)
Op 8 April 1859 is die gemeente gestig "êrens op die walle van die Pienaarsrivier". In 1863 is grond aangevra vir die oprig van 'n kerkgebou, en waardevolle erwe is in Kerkstraat bekom.
Gezina Susanna Frederika Wilhelmina du Plessis Kruger - 'n ware Spreuke 31-vrou : tema
Author Ronel Pieterse
Source: Die Kerkblad 107, pp 25 –27 (2004)
Wie was Gezina Kruger? Min mense weet seker van hierdie besondere vrou, die tweede vrou van pres. Paul Kruger. Tog, as mens oor haar oplees klink dit of jy die Spreuke 31-vrou ontdek het.
Paul Kruger as Christen-staatsman : tema
Source: Die Kerkblad 107, pp 28 –31 (2004)
Hierdie bydrae deur prof. Piet van der Schyff is saamgestel uit en gegrond op uitsprake deur Paul Kruger se biograaf, prof. DW Krüger (foto langsaan)
Pres. Paul Kruger en ds. S.J. du Toit : tema
Author V.E. d'Assonville
Source: Die Kerkblad 107, pp 32 –34 (2004)
Elkeen van hulle het 'n enorme invloed in die 19de eeu gehad. Die name Paul Kruger en SJ du Toit beheers 'n groot deel van die geskiedenis van Suid-Afrika en die Afrikanervolk in hierdie tyd en hulle invloed op politieke, kerklike en kultuurgebied kan vandag nog onderstreep word.
Pres. Paul Kruger en Abraham Kuyper : tema
Source: Die Kerkblad 107, pp 35 –36 (2004)
Ons herdenk in hierdie dae Paul Kruger. Die seun van die Groot Trek wat sy spore nie net op die Transvaalse Hoëveld nagelaat het nie. 'n Gelowige Calvinis wat selfs in die grootste teenspoed sy oog laat verlig het deur die troostende woord van God se vaste beloftes. "Die Mozes van Zuid-Afrika, die zijn volk een zoo schoone toekomst opende", om woorde van 'n eeu gelede aan te haal - woorde van die Nederlandse Eerste Minister in 1904, sy geesverwant en broer in die Here, dr. Abraham Kuyper.
Jood en Afrikaner - iets in gemeen? : tema
Author Bob Wielenga
Source: Die Kerkblad 107, pp 37 –38 (2004)
Daar is in die verlede dikwels 'n noue verband tussen kerk en volk gelê, en so ook tussen die Afrikanervolk en die volk Israel. Pres. Paul Kruger het byvoorbeeld in sy toesprake graag die Afrikanervolk met Israel vergelyk. Die Redaksie het dr. Bob Wielenga gevra om sy gedagtes hieroor met ons te deel.
Die Kongo Ondersteuningsbediening : hoe raak dit die kerkverband?
Source: Die Kerkblad 107, pp 39 –40 (2004)
Die Here het die ondersteuningsbediening in die Demokratiese Republiek van die Kongo (DRK) hier op Potchefstroom-Noord se tafel kom neersit met die samesmelting van die Hammanskraalse Teologiese skool met dié van Potchefstroom. Sedertdien gebruik Hy gewone lidmate van die gemeente om die werk te doen - onder toesig van die kerkraad. In die proses het Hy die oë van sommige van ons hier in Potchefstroom oopgemaak en van ons skerp punte afgeskuur. Wie eenmaal inskakel en deelneem aan die werk van die Here, is nooit daarna weer dieselfde nie!
Die trein is vol en die wiele rol - al amper!
Author Elize Breed
Nog net 'n maand en dan rol die treinwiele al weer na Namibië. Alles is so te sê klaar gereed vir die groot wegspring op 7 Julie 2004. Diegene wat saamgaan, kan uitsien na 'n heerlike toer vol pret, kuier, eet en natuurlik baie versterkende pitkos vir die siel. Die tema is verrassend en baie interessant.
Armenië : 1 700 jaar van Christendom (2)
Source: Die Kerkblad 107, pp 41 –42 (2004)
In 'n vorige artikel het ds. Eric Kayayan die geskiedenis van Armenië vanaf die Antieke Tydperk tot by die aanneming van die Christelike geloof (301 nC) kortliks vertel. Die magtige ryk van koning Tigranes het 'n knegstaat van die Romeinse Ryk geword, en sou later 'n oorlewingstryd teenoor die Persiese dinastie van die Sassanides moet voer. In hierdie artikel word die geskiedenis van Armenië tussen die jaar 500 en 1000 kortliks vertel.
Ds. Josef Cornelius van der Walt : 3 Augustus 1937 - 3 Oktober 2002 : huldeblyk
Author Kobus Marais
Ds. Kerneels van der Walt is gebore op 3 Augustus 1937 te Bethulie. As boerseun het hy grootgeword op die plaas Kapteinskraal. Almal wat Kerneels geken het, was bewus van die edele menswees wat sekerlik gevorm is deur die lewe so na aan God se skepping ... die aarde ... die veld, die prag van die natuur. Daar was maar altyd, ook tydens sy bediening, die hunkering na die plaas. By geleentheid was daar selfs 'n melkkoeitjie wat die pastorie van melk voorsien het.